Bruxelles, den 30.11.2004

KOM(2004) 770 endelig

2003/0167 (COD)

MEDDELELSE FRA KOMMISSIONENTIL EUROPA-PARLAMENTET i henhold til artikel 251, stk. 2, andet afsnit, i EF-traktaten om

Rådets fælles holdning til vedtagelsen af et forslag til Europa-Parlamentets og Rådets forordning om ændring af Rådets forordning (EØF) nr. 2913/92 om indførelse af en EF-toldkodeks

2003/0167 (COD)

MEDDELELSE FRA KOMMISSIONENTIL EUROPA-PARLAMENTET i henhold til artikel 251, stk. 2, andet afsnit, i EF-traktaten om

Rådets fælles holdning til vedtagelsen af et forslag til Europa-Parlamentets og Rådets forordning om ændring af Rådets forordning (EØF) nr. 2913/92 om indførelse af en EF-toldkodeks

1. BAGGRUND

+++++ TABLE +++++

2. FORMÅLET MED KOMMISSIONENS FORSLAG

Formålet med forslaget er at skabe lovgivningsrammer og dermed mulighed for hurtig gennemførelse af forstærket sikkerhedskontrol med varer, der krydser EU's grænser, herunder krav i forbindelse med containersikkerhedsinitiativet CSI, og samtidig holde trit med fremtidens e-told-planer.

3. BEMÆRKNINGER TIL DEN FÆLLES HOLDNING OG EUROPA-PARLAMENTETS ÆNDRINGSFORSLAG

3.1 Generelle aspekter

Den fælles holdning, der blev opnået politisk enighed om den 18. maj 2004, følger de generelle linjer i Kommissionens ændrede forslag. Ændringerne tager sigte på at skabe større klarhed og mere fleksibel og egnet lovgivning, der kan opfylde målet om at opretholde en passende balance mellem toldkontrol og lettelser for lovlig handel.

3.2 Gennemgang af de ændringer, Parlamentet foreslog ved førstebehandlingen

I sin fælles holdning gik Rådet ikke ind for alle Europa-Parlamentets ændringsforslag, men atten ud af de af Parlamentets vedtagne seksogtyve ændringsforslag er i princippet indarbejdet i denne fælles holdning. Det gælder ændringsforslag 1, 3, 4, 7 og 11 til 23 samt 26.

Rådet godkendte ikke de ændringsforslag, Kommissionen ikke var enig i.

- Ændringsforslag 2, 5, 6, 24 og 25, hvormed de nye foranstaltninger ville blive begrænset til import alene, og toldstedernes rolle i anvendelsen af risikobaseret sikkerhedskontrol ville blive indskrænket, er blevet forkastet som forslag, der ikke er i overensstemmelse med hensigterne i den ændrede lovgivning.

- Ændringsforslag 9 stemmer ikke overens med den forbedrede lovgivning, for så vidt angår lettelser for pålidelige erhvervsdrivende, i den fælles holdning.

- Ændringsforslag 8 og 10 stemmer ikke terminologisk overens med andre bestemmelser i toldkodeksen.

3. 3. Nye bestemmelser indført af Rådet

Den fælles holdning indeholder en række yderligere ændringer, som Rådet har foretaget, og som vil styrke sikkerhedsaspekterne, herunder kravet om angivelse forud for afgangen ved eksport (artikel 182a-182d), hvilket stemmer overens med EF’s helhedstilgang til sikkerheden for eksport til alle lande og ikke kun til dem, der pålægger ekstra sikkerhedsforanstaltninger ved import, som f.eks. USA, og med Verdenstoldorganisationens nylige dokumenter om parternes ansvar i en international leverancekæde fra start til mål.

Den fælles holdning sikrer også i højere grad fælles EF-regler, såsom angivelser før ankomst (artikel 36a-36c), og definerer klart toldkontorernes rolle (artikel 4) i overensstemmelse med Rådets konklusion om toldvæsenets rolle i den integrerede forvaltning af de ydre grænser.

Ydermere fastsætter holdningen nu egentlige rammer for et program for godkendte erhvervsdrivende (artikel 5a), hvorigennem pålidelige handlende vil kunne få gavn af handelslettelser og sikkerhedscertificering, et initiativ, der støttes bredt af både medlemsstater og handlende.

4. KONKLUSION

Kommissionen støtter fuldt ud den fælles holdning, der indeholder og forbedrer en række af Europa-Parlamentets ændringsforslag.